**Bestyrelsesmøde Maj 2023**Referat af beslutninger fra mødet

**Håndtering af fraflytning af medlemmer, som fortsat gerne vil have medlemskab**I vedtægterne står følgende:

”§2 Som ordinære medlemmer kan optages beboere, erhvervsdrivende og husejere i Lyngbyvejskvarteret. Derudover kan som særlige medlemmer optages fraflyttede medlemmer; disse har ikke stemmeret.”
Problematik: Nogle fraflyttede føler fortsat særlig tilknytning til kvarteret og deltager i faste aktiviteter som fx seniorgruppen. Det drejer sig om ganske få medlemmer.
Bestyrelsen blev på generalforsamlingen opfordret til at tage denne problematik på førstkommende bestyrelsesmøde.

Vi har besluttet følgende: Særlige medlemmer defineres som fraflyttede tidligere medlemmer. De har ikke stemmeret og kan ikke leje huset. Hvis man vil optages som særligt medlem, skal man henvende sig til bestyrelsen som vil tage stilling.

**Mødedatoer på hjemmesiden**Af vedtægterne fremgår følgende:
*”§7… Information om bestyrelsens sammensætning, møder og beslutninger skal fremgå af hjemmesiden.”*

Bestyrelsen blev på generalforsamlingen opfordret til at tage denne problematik på førstkommende bestyrelsesmøde.
Vi besluttede følgende: Årshjul uploades på hjemmeside. Vi laver efter hvert møde et resumé af beslutninger på hvert bestyrelsesmøde, som ligeledes uploades på hjemmesiden.